อาการคือแน่นหน้าอก หายใจไม่อิ่มท้อง เวลานอนต้องนอนหงาย ทำยังไงดีคะ ไปหามาแล้ว ว่าเป็นปกติ หัวใจเต้นปกติ เเต่อาการยังไม่หาย
สวัสดีค่ะ อาการแน่นหน้าอก หายใจไม่อิ่มท้อง อาจเกิดจาก- การมีความเครียด วิตกกังวล ร่างกายพักผ่อนไม่เพียงพอ- มีภาวะโลหิตจาง มักทำให้เหนื่อยง่าย ตัวซีด ผิวเย็น- มีภาวะไทรอยด์ฮอร์โมนต่ำ มักทำให้มีน้ำหนักเพิ่ม อ่อนเพลีย หนาวง่าย ท้องผูก เป็นต้น- เป็นโรคปอดอุดกั้นเรื้อรัง ชนิดถุงลมโป่งพอง ซึ่งมักเกิดจากการสูบบุหรี่ จะทำให้มีอาการเหนื่อยง่ายเป็นหลัก- โรคปอดอักเสบที่ไม่ได้เกิดจากการติดเชื้อ เช่น เกิดจากละอองสารเคมีต่างๆ- มีภาวะหัวใจวาย- ภาวะอ้วน เนื่องจากมีน้ำหนักตัวที่มากเกินไป โดยเฉพาะบริเวณช่วงอกและช่วงท้อง ทำให้กล้ามเนื้อที่ใช้หายใจทำงานหนักขึ้น- การตั้งครรภ์- กรดไหลย้อน ซึ่งนอกจากจะทำให้มีอาการแน่นหน้าอกแล้ว อาจมีอาการแสลร้อนกลางอก มีน้ำรสเปี้ยวหรือขมในคอ คลื่นไส้ เป็นต้นหากได้ไปพบแพทย์เพื่อตรวจแล้ว ไม่พบอะไรผิดปกติ และไม่ได้เกิดจากการตั้งครรภ์ แนะนำควรลองดูแลตัวแบบโรคกรดไหลย้อนไปก่อน เช่น การเลือกทานอาหารที่ย่อยง่าย ไม่ทานอาหารที่มีไขมันสูง เช่น อาหารทอดต่างๆ อาหารผัด ไม่ทานอาหารรสจัด ไม่ทานเผ็ด ควรเคี้ยวช้าๆ ให้ละเอียด ไม่ทานและกลืนเร็ว ไม่ทานอาหารครั้งละปริมาณมากเกินไป ไม่ดื่มน้ำอัดลม อัดแก๊สต่างๆ รวมถึงชา กาแฟ โกโก้ แอลกอฮอล์ และไม่ควรทานอาหารแล้วนอนทันที ต้องเว้นระยะไปอย่างน้อย 2 ชั่วโมง ห้ามทานยาแก้ปวดในกลุ่ม NSAIDs เช่น แก้ปวดเมื่อย ปวดข้อ ปวดประจำเดือน เป็นต้น นอกจากนี้ก็ควรนอนหลับพักผ่อนให้เพียงพอ และลดความเครียดและวิตกกังวลในเรื่องต่างๆ ค่ะหากอาการยังไม่หายไป ก็อาจกลับไปพบแพทย์เพื่อตรวจวินิจฉัยเพิ่มเติมค่ะ